**Rapport – seiling 8.8. – 22.8.2022 – fra Jan Ulrik Mathiesen**

**Mannskap og undertegnede brukte mye tid på utbedrings- og vedlikeholds-forhold vedr Hera på denne turen.**

Jeg har her angitt en del punkter om en del forhold som vi har hatt «oppmerksomhet» på og som jeg ellers har personlige tanker om. Jeg sender en bildeserie som du sikkert vil gjenkjenne etter at du har lest nedenstående.

1. **Værforhold**

Som du er orientert om, fra Jens/Svein, ble vi overrasket over en «hurricane» – ikke varslet – ingen indikasjon på forhånd om hva som kunne skje – to værmeldingscentraler hadde bare godt og rolig vær å melde om selv 10 min før helvete brøt løs. Vi var tre båter sammenfiltret med ankrene våre – nattmørke og kraftig sjø gjorde ikke arbeidsforholdene gode. Mannskap måtte forlates i havnen – vi var to personer som fikk oss loset ut fra havnen - ikke mulig å vente med å få alle om bord. Kopi av skademelding vil følge. Hadde omfattende kontakt med portpolice i ulike havner for å få kontakt med tysk båt Bavaria Cruiser 36 som kan ha

Konsekvens:

* Tap av anker (gammelt) og ankerkjetting (ny)
* Tap av nyanskaffet landgang anskaffet på Corfu i 2021.
* Filleristing av sprayhood
* Ingen skade på båt eller noe som meget lett kunne ha oppstått i den situasjon vi var i.
1. **Nytt anker (galvanisert)** og kjetting tror jeg – NB her. H

10 mm (DIN-standard anna – den andre norske båten i farvannet kjøpte 10 mm av feil standard og måtte «kjøpe om igjen») – 85 m langt – merket for hver 10 meter – innkjøpt hos Nidri Marin, like sør for byen Nidri – så rimelig det kan bli – har stort utvalg av rekvisita – min forbindelse med «butikken» går over 25 år tilbake i tid. Rimeligere enn mange konkurrenter. Har bl.a. joller og påhengsmotorer. Flytebrygger er tilgjengelig i meget kort avstand til «butikken» - flotilje-båtene har overtatt mange av plassene her så du får vanligvis ikke plass her i perioden fredag kveld tom søndag formiddag. Kjøpt anker i tillegg.

Innkjøp, demontering/montering av diverse krevde nesten en arbeidsdag av flere.

**Kjetting:**

Ett merke (plastplugg i kjetting) for 10 m

2 merker for 20 m

3 merker for 30 m

4 merker for 40 m

5 merker for 50 m

Ett merke for 60, 70, 80 m og til slutt 3 merker når du har nådd 82 merker

Roald S har i etterfølgende seiling i tillegg malt tilsvarende markering på selve kjettingen. Bruken av kjettingen kan ødelegge så vel plastmerkeringen som malingen så ikke vær overrasket om noe i stemmer.

**Anker** 20 kg Rocna – galvanisert – anbefalt av mange – fungerte veldig bra for meg

**Ankerulle samt bolt for rullen**

* Innkjøpt og montert – totalt utslitt – kjettingen gikk ut og inn med direkte kontakt på stålet i bolten som var bøyd og hadde «slitemerker» etter direkte berøring med ankeret – metall mot metall.

**Bolter i selve ankervinsjen**

* 2 bolter måtte demonteres. En stålbolt festet i ankervinsjenes aluminiumgods fikk bolthodet ødelagt – irret fast. Ny bolt anskaffet – ble lagt på ankerbordet, men vi hadde ikke verktøy til å fjerne restdelen av bolten. Tilkalt spesialist på slikt, meldte forfall for å gjøre denne jobben. Jeg anser ikke dette forholdet for kritisk for årets resterende seiling. Ankervinsjens eventuelle bevegelser bør følges opp spesielt opp ved utslepp og opptak. . Jeg har navn på person i Nidri og i Lefkas som bør kunne gjøre denne jobben. Kan du ha stopp her så si ifra. Ellers kan dette ordnes etter sesongen.
1. **Fendere**

Jeg mener definitivt at Hera skal ha 8 stk F3 fendere – 4 på hver side – som standard beskyttelse. I tillegg har vi to større fendere til flyttbar bruk og en egen beskyttelses-fender på badeplattformen. Denne fant jeg flytende for noen år siden.

Mister noen av oss en eller flere fendere så bør det ikke være noen tvil om at vedkommende skaffer erstatning før nestemann kommer. I det minste bør det varsles om manglende fendring i forhold til disse 8 stk.

Ved vår ankomst manglet Hera 2 stk fendere i forhold til vår norm på 8. Jeg kjøpte inn 2 stk fendere før avgangen fra Preveza og gjett om fenderne kom til nytte under «hurricane»!!

Eksisterende fendere på Hera kan ikke ha vært renset/polert tidligere i årets sesong. Jeg kan ta feil, men samtlige fikk en overhaling nå.

1. **Sprayhood**

Tilstanden her var meget dårlig og bedre ble den ikke etter stormen. Den er meget gammel – tror jeg. Snakket med Roald som har ordnet innkjøp og kommende levering av ny. Ref vedtak admiralforsamlingen i mars 2022. Kastet den gamle.

1. **Solseil og lazy-jack.**

Innkjøpt parasoll tidligere i år var ikke i båten. Festeanordningen for parasollen var om bord. En mindre parasoll var nå innkjøpt av noen. Flere spiler var her defekte og størrelsen ga liten beskyttelse – slik jeg vurderte det.

Jeg brukte det gamle solseilet. Heiser bommen så rimelig høyt jeg kan med full ganghøyde under – strammet solseilet til i en noe forkortet utgave. Får beskyttelse og plass til rimelig bevegelse under bommen selv om storseilet må ligge uberørt ved denne løsningen.

Roald har satt i gang med å finne erstatningsløsning. Jeg supplerer ham med mine kontakter.

Lazyjack må finne sin løsning samtidig - både «seilsekken» og tilhørende tauopplegg. Dagens situasjon er ikke god.

1. **Selvstyring**

Den kritiske reservedelen - E-12093 - til selvstyreren, ble etter mye om og men skaffet til veie av alle steder i Lefkas etter at Norge (måtte hente den i Belgia noe vi kunne ha fått til, men som vi slapp), Preveza, Athen og Corfu og annen leverandør i Lefkas hadde meldt pass. Til orientering – Dieter S. Metronix (leverandør/montør av solcelleopplegget vårt og også tidligere Raymarine-forhandler) i Lefkas er død og firmaet er opphørt. Raymarine har fått ny representant i Lefkas – Pharos Marine (kontaktperson Georges – tlf 00 30 2645 302183) – ligger 200-300 m fra havnen. Montert med ny motor, nytt hjul med innhold den 22.8. like før Roald S. og følge ankom. Alt virket tilsynelatende bra. Plastposen med reservedeler, som ligger i kartbordet var ikke aktuell å bruke ved denne anledning – var mangelfull ut fra vårt behov.

Roald har i dag før avreise hatt besøk av deres representanter.

Roald skriver at kalibrering er påkrevet. Han skal ha fått detaljert oppskrift på hvordan dette gjøres. Roald sier nok noe om dette i sin tekniske rapport som han vil sende.

Jeg er blitt fortalt – noe Roald bør bekrefte: Låseklemmen ved hjulet klemmes/aktiveres FØR selvstyreren AUTO trykkes på. Klemmen oppheves FØR man begynner å deaktivere instrumentpanelet for selvstyreren. Jeg ber Roald om å berefte eller avkrefte disse detaljene.

NB DET SKAL IKKE BENYTTES NOEN FORM FOR SPRAY ELLER OLJE INN I «SELVSTYRERHJULET»

1. **Bord og drikkeglassholder**

Nytt solid bordben til utebordet innkjøpt og tilpasset. Har fått egen klemholder i skottet (ved siden av bordplaten). Jeg har tatt med fra Norge og forært Hera en ny egenlaget, drikkeglassholder og har fått montert dette med klemholdere. Den tåler nok ikke ubegrenset med slag og berøringsbevegelser i cockpiten før den »går ut av» plastholderne. Du må ta hensyn til det når du bruker denne. Våre gamle kaffekopper har for stor diameter til å passe ned i denne drikkeglassholderen. Glass og nyere smale kaffekopper er anvendbare.

En av de gamle drikkeholderne for Hera som jeg gjennom tidene har laget to av underveis i Hellas, finne i skottet. Den kan forsterkes og fortsatt brukes - hvis noen føler de vil ta seg tid til å gjøre dette arbeidet.

1. **Teak-trelemmen i cockpit-dørken.**

 Må tas ut og utbedres/limes etter sesongslutt. Altfor galt om denne skulle gå i oppløsning

1. **Påhengsmotor**

Testet en gang. Motor Ok. Var skrudd særdeles hardt til festeplaten – irring. Klarte omsider å løsne motorfestet og renset/smurte den ene bolten spesielt.

Hull i bensinkanne. Kjøpt ny. Ikke kjøpt bensin til kannen. Gitt Roald beskjed. Motor full av bensin.

1. **Sikringstau** montert på undersiden av lukene – skottet og ankerbrønn. Tau og festeskruer var fjernet. Manglende sikringstau på ankerbrønnluken var ingen god situasjon når «hurricane» herjet på det meste med **vind og stor sjø. Ingen fingre eller ben ble skadet.**
2. **Skruer på motordrev**

I løpet av min seilas ble disse skrudd til 4 ganger av oss. Ingen god situasjon og konsekvensene kan blir store hvis vi glemmer eller overser dette. For meg virker det som motoren er i ubalanse (montert feil). Det er mulig andre har gode løsninger – får vi håpe. Situasjonen i dag slik jeg opplever den ut fra mine kunnskaper, er ikke god. Roald skulle se på disse forholdene.

1. **Vann i kjølsvinet**

Ble tømt 5-6 ganger. Hadde planer om å etterfylle fett i pakk-boks, men det «forsvant» i alle de øvrige gjøremålene. Roald ble varslet. Kan ikke se av filtere osv at dieselen har vann i seg. Har ikke sjekket andre forhold.

1. **Ferskvann**

Når vannmåler-displayet viser vel 1/3 nivå så forsyner ikke tanken mer vann til systemet. Vann må etterfylles. Om måleren har hengt seg opp eller hva – vet jeg ikke. Tanken har 250 l – tror jeg – og vårt vannforbruk skulle ikke tilsi at tanken var tom de gangene dette skjedde. Reservetanken må brukes noe vi ikke gjorde. Dette er min opplevelse – muligens at jeg tar feil her. Vannpumpen ok, men hadde 2-3 slag i timen

**12. Dusjhoder - toalett**

Nye dusjhoder innkjøpt og erstattet på toalettet og på utendørs badedusj. Toalettfunksjonene virker ok.

1. **Badeplattform**

Planke-skruene er etterskrudd.. Fjernet en planke under trappen og flyttet denne foran trappen hvor planke lenge har manglet og hvor folk har trådd igjennom og skadet seg. Ingen grunn til å erstatte manglende planke under trappen.

1. **Kjøleboks**

Termostaten har vært i stykker og stått med kontinuerlig nedkjøling.

Original termostat ikke å oppdrive. I Lefkas kom en tekniker om bord og monterte og byttet termostat. Dessverre var denne ikke digital. Den nye har individuell styringstemperatur og kanskje litt mer brysom å stille, men det går og kanskje det er en fordel. .

Skruefestet til luken til kjøleboksen var løsnet så luken var løs. Vasket/renset og limte. Noe trang nå kanskje, men ok vedr hengslingen.

1. **Flagg**

I fjor skiftet jeg på Corfu vårt nasjonalflagg som var en reneste fillehaug. Bildedokumentasjon kan ettersendes. Det greske flagget i vantet nå krevde i aller høyeste grad utskifting.

Sover vi i timen her?

1. **Jollen**

Vasket grundig bunnen, utvendig og innvendig - Ikke polert duken med spesialmidlet som vi har. Bør gjøres.

1. **Diverse**
* Ny dekks-kost (gul) med stang med gardena-tilslutning innkjøpt
* Roald kjøpte inn to smartstore-bokser gjennomsiktig med lokk. Fint om pusse- og rengjøringsmidler for båten samles i en slik boks. Alt for mange enheter er spredt på forskjellige lagringsplasser – opplevet jeg. Disse smartstore-boksene har ulike størrelser og er etter min mening lett å stue og samler tilhørende produkter etc.
* Røret til støvsugerslangen (kjøpt inn i fjor) er rustet.
* Skrog – flekket – og skitten vannlinje – ble vasket og lett polert. Jeg polerte lett cockpiten, men det er trist å se og «kjenne» alle skadene og dårlige utbedringer av disse som der fremgår.
* Det er etterlatt rikelig med pussefiller i form av laken, håndkle etc. Håndkle kan være godt å ha når man skal ligge over motoren. Den gummierte dobbelputen som flyter, er også velegnet til dette formålet. Den fant jeg også flytende et sted på sjøen i sin tid.
* Jeg synes «fernissen» på salonggulvet og på treverket ved salongnedgangen bør forbedres. Salonggulvet bør i første omgang få et løst gulvteppe/hard filt som kan renses og evnt erstattes ved behov. Det må ha en fast forankring enten det er knappefester eller midlertidig lim som kan pent fjernes.
* Fartsloggen under vannet er grodd fast. Fikk ikke løsnet denne. Loggføleren i skroget må sannsynligvis dras inn i båten.
* Dieselforbruket før første etterfylling var høyt.

---------------------------------------------------------------------------------------------------------------------------

Det er mulig at jeg i beskrivelsen ovenfor er for streng overfor meg selv og overfor andre, men vi er nå 10 andelseiere som har like og ulike oppfatninger av kvalitetsnivå og om hva som kan og hva som ideelt bør gjøres før, under og etter seilingsukene. Jeg har ovenfor pekt på forhold som jeg og mitt mannskap har gjort noe med enten det var nødvendig eller ikke.